**Szentendrei Közös Önkormányzati Hivatal**

**Hatósági Iroda**

2000 Szentendre, Városház tér 3.

Tel: +36 26 300 407

E-mail: [ugyfelszolgalat@szentendre.hu](mailto:ugyfelszolgalat@szentendre.hu)

**Tárgy: Kereskedelmi ügyintézés**

Tisztelt Polgárok!

A kereskedő kereskedelmi tevékenységének folytatását a kereskedelmi hatóságnál köteles bejelenteni.

Az alábbiakban a kereskedelmi ügyekkel kapcsolatos leggyakoribb kérdéseket összegyűjtöttük.

**1. Milyen iratokat kell benyújtani?**

* ’bejelentés kereskedelmi tevékenység gyakorlásáról’ c. formanyomtatványt, mely a [www.szentendre.hu](http://www.szentendre.hu) honlapról letölthető;
* üzlet nyitása esetén szükséges a tulajdonossal kötött bérleti szerződés, több tulajdonos esetén valamennyi tulajdonos hozzájárulása;
* cégbírósági végzés, aláírási címpéldány, egyéni vállalkozó esetén a vállalkozói tevékenység nyilvántartásba vételéről szóló értesítés;
* külön engedélyes termékek esetén (hideg-meleg étel, cukrászati készítmény, édesipari termék, hús és hentesárú, tej-tejtermék) előzetes egyeztetés szükséges a Pest Megyei Kormányhivatal Érdi Járási Hivatal Élelmiszerlánc-biztonsági és Állategészségügyi Osztály élelmiszer-felügyelőjével, ennek hiányában ezek a termékek nem forgalmazhatók.

**2. Hány nappal korábban kell benyújtani az iratokat?**

* amennyiben nem kívánnak szeszesitalt árusítani abban az esetben elegendő azon a napon benyújtani a bejelentést, amelyik napon szeretnék megkezdeni a tevékenység végzését, ha szeszesitalt is kívánnak forgalmazni, akkor 8 nappal korábban be kell nyújtani a bejelentést, hogy a nyilvántartási számot időben megkapják, mert csak nyilvántartási számmal van lehetőség a nagykereskedésben szeszesitalt vásárolni.

**3. Mi minősül melegkonyhás vendéglátóhelynek?**

* meleg- és hideg ételeket, cukrászati készítményeket, sütő- és édesipari termékeket, kávét, szeszes- és szeszmentes italokat forgalmazó üzlet, ahol az ételeket meghatározóan a helyszínen készítik

**4. Mik a közterületi értékesítés főbb szabályai?**

* saját területén (magánterület) mindenki, aki kereskedelmi tevékenységet szeretne folytatni megteheti, azonban azt haladéktalanul be kell jelenteni;
* amennyiben az önkormányzat területén kívánja az értékesítést a kereskedő végezni, abban az esetben a közterület tulajdonosának előzetes hozzájárulása szükséges, melyben Radányi Magdolna közterület-használati koordinátor segítségére számíthat.

Amennyiben további kérdése merül fel, kérjük keresse bizalommal a Hatósági iroda munkatársait ügyfélfogadási időben (Hétfő: 13-17; Szerda: 8-12, 13-16; Péntek: 8-12) a Szentendrei Közös Önkormányzati Hivatalban (2000 Szentendre, Városház tér 3.), vagy a fenti telefonszámon.

Ügyintéző: Fényes Erika

Szentendrei Közös Önkormányzati Hivatal

Hatósági Iroda